TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK

**18/2012. (V.3.) önkormányzati rendelete**

**az egyes helyi önkormányzati rendeletek szabálysértési tényállásai hatályon kívül helyezéséről**

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 254. § (2) bekezdésében biztosított felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva  a Szervezeti és Működési Szabályzatról szóló 22/2010.(X.29.) rendelet 2. sz. melléklete 3.4. pontja által biztosított véleményezési jogkörében illetékes Ügyrendi és Jogi Bizottság véleményének kikérésével  a következőket rendeli el:

## l. § (1) Hatályát veszti a plakátok, hirdetmények elhelyezésének rendjéről szóló 4/1994. (IV.05.) rendelet 3.§-a.

## (2) Hatályát veszti a közterületek használatáról, valamint a közutak nem közlekedési célú igénybevétele engedélyezésével kapcsolatos eljárásokról szóló 23/2003.(XI.5.) rendelet 26.§-a.

(3) Hatályát veszti a környezetünk védelméről szóló 24/2005.(XI.29.) rendelet 8.§-a.

(4) Hatályát veszti az egyes területek helyi jelentőségű védett természeti területté nyilvánításáról szóló 31/2007.(XI.29.) rendelet 7.§-a.

(5) Hatályát veszti a köztisztaság fenntartásáról szóló 16/2008.(V.28.) rendelet 16.§-a.

(6) Hatályát veszti az állattartásról szóló 46/2009.(XII.23.) rendelet 5.§-a.

(7) Hatályát veszti a temetőkről és a temetkezési tevékenységekről szóló 4/2011.(II.15.) önkormányzati rendelet 13.§-a.

(8) Hatályát veszti az egyes helyi közszolgáltatások kötelező igénybevételéről szóló 21/2011.(VI.27.) önkormányzati rendelet 34-35.§-a.

**2.§** Ez a rendelet 2012. május 31. napján lép hatályba, és 2012. június 1. napján hatályát veszti.

Tiszavasvári, 2012. április 26.

 **Dr. Fülöp Erik Bundáné Badics Ildikó**

 **polgármester jegyző**

**A rendelet kihirdetve: 2012. május 3.**

**Bundáné Badics Ildikó**

 **jegyző**

**A szabálysértési tényállásokat tartalmazó helyi önkormányzati rendeleti rendelkezések hatályon kívül helyezéséről szóló 18/2012. (V.3.) önkormányzati rendelet indokolása**

**1. Általános indokolás**

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 254.§ (2) bekezdése alapján az önkormányzatok 2012. május 31-ig kötelesek hatályon kívül helyezni az önkormányzati rendeletekben meghatározott szabálysértési rendelkezéseket.

**Részletes indokolás**

A jogalkotásra vonatkozó jogszabályi előírásoknak való megfelelés érdekében, azoknak eleget téve vált szükségessé Tiszavasvári Város Önkormányzata Képviselő-testülete által alkotott egyes helyi önkormányzati rendeletekben található szabálysértési tényállások hatályon kívül helyezése.

Az önkormányzati rendeletben megjelenő szabálysértési tényállások helyi problémák kezelésére adtak gyors, hatékony megoldási lehetőséget. A szeszesital közterületen történő fogyasztásának tilalmára hivatkozva például több feljelentés érkezett a szabálysértési hatósághoz a rendőrhatóságtól is. Igaz viszont, hogy a tényállások nagyobb része olyan régi rendeletek szabályozási tárgya volt, melyeknél mindenképpen felülvizsgálatra várt az a tény, hogy magasabb szintű jogszabály által szabályozott elkövetési magatartásokat nem tartalmazhat önkormányzati rendelet. A legtöbb esetben ugyanis az elkövetett cselekmény ütköztethető valamely törvényi tényállásba.

Az egyes személyek vonatkozásában a központi szabályozás révén kiszámíthatóbb a szabályanyag ismeret, mivel a helyi szabályozás ismeretének hiánya miatt bírságolás tehát nem várható. Az önkormányzat, mint jogalkotó ugyanis a helyi viszonyok ismeretében tényállást nem alkothat.

Ezáltal a közterület-felügyelők hatáskörébe tartozó szankciók alkalmazásának lehetősége is szűkül. Sokszor a bírság kilátásba helyezése is megtette a kellő hatást.